Downloaded from YTS.MX
Official YIFY movies site: YTS.MX
Prvo mjesto, olimpijski prvak…
OLIMPIJADA MONTREAL 1976.
…Bruce Jenner!
Gotovo je.
Uvijek sam imala problema,
ali bez njih mislim da nikada ne bih postigla to što jesam.
Bila sam tako prosječna.
Zapravo, bila sam ispodprosječna.
Bila sam disleksična
i imala problema s identitetom.
Ali onda, na satu tjelesnog u petom razredu,
trener je rekao: „Trčite oko stolaca“, i svima štopao.
Imala sam najbolje vrijeme u školi.
Moj se život tada zauvijek promijenio.
Da sam bila prosječna,
dobra učenica, bez problema s identitetom,
sport mi ne bi bio potreban.
No meni je trebao.
Jer sam bila drugačija.
Nitko nije znao,
ali u duši sam bila drugačija.
Zato sam izgradila lik Brucea.
Bruce je bio dobra osoba. Puno je postigao u životu.
Vrlo sam ponosna na sve što je uspio postići.
Iskreno,
htjela bih mu odati počast.
Ali znate što?
Caitlyn je uvijek živjela tu negdje.
ORIGINALNA NETFLIXOVA DOKUMENTARNA SERIJA
MALIBU, KALIFORNIJA
Curo!
Dođi.
Što radiš? Što? Znam.
Ovo je jako slatka fotka.
Na Havajima smo, uzimam Kendall i Kylie
i tako ih dižem u zrak.
Njima je to bilo super zabavno.
Ovo je zanimljivo.
Imam Guinnessov rekord,
osoba koja je najbrže došla do milijun pratitelja na Twitteru.
U četiri sata i tri minute.
Znate koga sam pobijedila?
Barracku Obami trebalo je pet sati ili pet sati i četiri minute.
Pobijedila sam ga za sat.
A ovdje sam uokvirila čestitku za dan očeva.
Zvoni mi mobitel.
U drugoj sobi.
Mama je.
Upravo te snimaju.
Ne treba me snimati, dušo.
Znam da ne treba. Bez brige.
Nazvat ću te poslije.
-Volim te. -I ja tebe. Bok.
Bok.
To je mama.
Moja majka ima 92 godine
i bistra je kao gorski potok.
Bila mi je velika podrška svih ovih godina.
Velika podrška jer sam izgubila oca puno prije tranzicije.
Oduvijek žalim što tata nije znao moju priču.
Imala sam dobar odnos s tatom.
Uvijek smo bili bliski zbog sporta.
Volio je Brucea, svog dečka.
Nikada nije znao moju cijelu priču.
Kad sam imala 10-11 godina,
ušuljala bih se u mamin ormar
i, ako bi roditelji izašli, odijevala bih se,
isprobavala,
stavljala ruž.
Nasmrt uplašena da će me uhvatiti, ali nikada nisu.
To je bio tako veliki tabu.
Uvijek sam se pitala radim li to zbog uzbuđenja.
Je li stvar u tome? Volim riskirati?
Uvijek sam se nosila sa zbrkom u duši.
No kad je došao sport,
on je postao malo utočište u koje sam mogla pobjeći.
U kojem sam mogla zablistati.
Kad je krenuo u sport, bavio se košarkom.
Kad je prošla košarka, na red je došlo trčanje,
a nakon toga je počeo skijati na vodi.
Bio je vrlo kompetitivan.
Iskreno, zbog disleksije
i toga što intelektualno nisam imala samopouzdanja,
nisam mislila da ću studirati.
No mali faks u Lamoni, Iowa, Graceland College,
ponudio mi je da igram američki nogomet.
Ondje sam upoznala Chrystie.
Upoznala sam Brucea prvi dan faksa.
Ta osoba koju nikada prije nisam vidjela dotrčala je do mene
i pitala: „Hoćeš li u petak sa mnom u kino?“
A ja…
„OK.“
I onda je odjurio.
Bio je jako duhovit
i nije znao koliko je zgodan.
On je bio dečko iz susjedstva.
Sjećam se da smo razgovarali o gimnastici.
Rekao je: „Obožavam gimnastiku.“
I onda je radio premete i salta preko cijelog travnjaka,
samo je nestao.
To je bilo tako iznenađujuće i impresivno,
a ja sam tek otkrivala da on može sve.
Naprosto je mogao sve.
Drugi siječanja 1969.
Igrala sam obranu da pokušam blokirati udarac.
Probila sam liniju i nestala.
Pripremala sam se za skok,
a jedan me igrač obrane udario u koljeno dok je čvrsto stajalo na tlu.
Bum. I rastrgao ga.
Pomislila sam: „To je to, kraj sporta. Gotovo je.
Mislim da moje koljeno neće izdržati.”
Sjećam se kako sam ga viđala s nogom u gipsu,
sjedio bi i durio se.
Zlovoljan.
Bilo mu je grozno kad je bio ozlijeđen.
Nisam znala što ću. Nisam znala hoće li mi se koljeno vratiti.
Nisam mislila da ću izdržati i nisam znala što mi budućnost nosi.
No L.D. Weldon, atletski trener,
došao je do njega i rekao:
„Mislim da bi bio bolji u desetoboju.”
A ostalo je povijest.
Bio sam impresioniran Bruceom jer je slušao
i imao želju sve raditi najbolje što je mogao.
KOLJENO NE USPORAVA JENNERA
Nisam imala pojma u što se upuštam,
no na drugoj sam godini istrčala prvi desetoboj.
JENNER PLANIRA BUDUĆNOST
Ta je jedna utrka promijenila sve.
Jedna utrka.
Sjećam se hoda prema startu,
adrenalin me samo udario.
Bum!
Puls mi se s 80 popeo na 180, tek tako.
Mislila sam:
„Ako mi je ijedna sportska disciplina suđena, ovo je ta.“
Zaintrigirao me.
Njegova me povijest zaintrigirala.
Godine 1912.
pobjednik prvog desetoboja bio je Jim Thorpe,
a kralj Švedske mu je rekao:
„Zaista si najveći sportaš na svijetu.”
Daju ti tu titulu.
Od tog trena, to je bila moja opsesija.
JENNER POBIJEDIO U DESETOBOJU
Te sam godine srušio fakultetski rekord u desetoboju u Gracelandu.
OSVAJA DRŽAVNE NASLOVE
1972. sam…
BRUCE JENNER, JEDAN U MILIJUN
…upala u prvi olimpijski tim.
Bila sam nitko i ništa.
Nisam trebala upasti, ali jesam.
MÜNCHEN 1972.
Bilo je to najveće sportsko uzbuđenje u mom životu.
Desetoboj čini deset disciplina.
Pet se natjecanja odražava prvi dan
i pet drugi dan.
Svako u suprotnosti sa sljedećim.
U bacanju kugle možeš biti veći, jači i bacati dalje,
no sljedeći je skok u vis, ne možeš se odraziti.
Gdje je ravnoteža?
Ne samo fizička,
nego i psihička.
Konkurencija je tako žestoka.
Nitko ne pobjeđuje u desetoboju.
Nisam imala šanse.
Bila sam deseta.
No poslije se dogodilo ono najvažnije.
Htjela sam ostati gledati ceremoniju.
Nikad nisam vidjela dodjelu zlatne olimpijske medalje uživo.
Ustala sam
i gledala tog tipa, Nikolaja Avilova iz Sovjetskog Saveza.
Bila sam potpuno opčinjena tim čovjekom.
Upravo je osvojio desetoboj.
Gledala sam kako prima medalju.
Rekla sam si:
„To je to.
To je ono što želim.“
Kad se vratio kući,
Bruce je često govorio o Avilovu.
Sjećam se da je o njemu govorio kao o božanskom biću.
Avilov je bio vrlo nadaren sportaš.
Imao je tako velik utjecaj na moj život.
Imao je dobre vještine.
Bio je nadaren. Očito je naporno trenirao.
No mentalno je bio izvanredno snažan.
Imao je sve.
Bio je iz Sovjetskog Saveza, usred Hladnog rata.
Sovjetski je Savez održavao atletske kampove za djecu
u kojima su trenirali, radili i bili smještani u sportske škole.
Odgajali su te sjajne sportaše.
To je bio Avilov.
Uvijek sam mislila da mene nikada ne bi odabrali za neki od tih timova.
U meni se odvijao rat.
„Jesi li stvarno trans? Jesi li gej?“
Nisam imala pojma o tome, pa sam samo šutjela.
No pomislila sam: „Što ako uzmem četiri godine
i svaku minutu svakoga dana
testiram sebe da vidim koliko dobra u nečemu mogu postati.“
To je prilika da dokažem sebe, svoju muškost,
da svijetu dokažem da sam vrijedno ljudsko biće.
Ako mogu osvojiti olimpijsko zlato,
možda dokažem da ovi problemi ne postoje.
Nikad nisam shvaćala zašto je to bilo tako važno.
No znala sam da se bori s tim nezadovoljstvom u sebi.
Vjenčali smo se
i rekla sam mu:
"Mogu te podržati i pomoći ti da dođeš do tih natjecanja.
I… učinimo to.“
Dobila sam premještaj u San Jose i preselili smo se u proljeće 1973.
Našla sam stan pored Gradskog koledža San Jose,
a onda i jedan koji je bio straga, s pogledom na stazu.
Rekla sam: „To je taj.“
Idemo trčati, Berth? Hajde.
Vidimo se za sat, Bruce.
Moj život između 1972. i 1976.…
Jednostavno.
Ustala bih i trenirala.
Chrystie i ja živjeli smo u jednosobnom stanu i zaključili da želimo psa.
U novinama sam vidio deset štenaca,
a ona je stajala postrani.
Bertha mi je postala najbolja prijateljica.
Išla je na svaki trening.
Iskopala sam rupu da može proći ispod ograde.
Hajde, Berth!
Trenirala sam šest do osam sati na dan, svaki dan, 365 dana u godini.
Samo naprijed, samo naprijed.
Nisam imala trenera, trening sam morala odraditi sama, tako da smo bile same.
Bruce, 15,1, nije loše!
Sljedeći put još brže.
To je bilo '70-ih.
U sportu se nije moglo zaraditi. To je bila zadnja godina amatera.
Honorarno sam se zaposlila u prodaji osiguranja,
a Chrystie je bila stjuardesa.
Zajedno smo uspijevale spojiti kraj s krajem.
A vikendom sam se
natjecala na mitinzima diljem svijeta.
Noću bih sanjala o Olimpijadi, sanjala bih o tehnici.
Bila sam opsjednuta izvlačenjem maksimuma iz sebe.
Lijevo na ekranu je Bruce Jenner.
Ovo nije sjajna discipplina za njega.
Nisam sjajan sprinter,
pa je utrka na 100 m uvijek bila izazov.
…nastavi se truditi da dobije to vrijeme.
Bila sam frustrirana.
JENNER ČETVRTI
Morala sam biti bolja.
JENNER NIJE ZADIVIO
Bio je sjajan sportaš,
no činilo se da uvijek ima problem s formom na preponama.
Hajde, Bruce!
Bruce je stvarno trebao nekoga s kim može trenirati.
VINCE STRYKER
Ovo je snimljeno na Gradskom koledžu, a ovo je Bruce…
Ovo je bilo kad smo trenirali.
Tada smo bili poprilično istesani.
Bruce mi visi na ruci.
Čitao sam članak o tome kako je Bruce pobijedio na otvorenom mitingu
i tu je slika tipa koji sjajno izgleda dok trči.
Pomislio sam: „Da, idem u San Jose.“
Otišao sam u YMCA,
kad eto Brucea.
Vježba s utezima.
Prišao mi je i rekao: „Hej, ja želim trenirati za desetoboj.“
A ja sam rekla: „OK, za njim.“
Počeli smo zajedno trčati, ići na stazu.
Počeli smo zajedno dizati.
-Najteže je podići teret na sebe. -OK.
Staviš ih na koljena, zavališ se, digneš jednu pa drugu nogu. Zar ne? Iza sebe…
Dok smo trenirali, govorio bi o Nikolaju Avilovu.
Bruce je uvijek govorio: „Njega moram potući za pobjedu.“
Htio je srušiti njegov svjetski rekord.
Radili smo nabačaje i izbačaje.
To nije samo dizanje utega, to je atletski pokret.
To smo podigli na više od 135 kg.
Čak i nakon utega, opet bismo išli trčati.
Govorio bi o toj utrci na 1500 metara i preticanju Avilova na kraju.
Svakim je danom postajao sve brži
i jači.
Počeo je hvatati zalet i osvajati natjecanja.
Sad vidite Brucea Jennera, čudesna brzina. Evo ga.
To je dobar skok.
Čujete povik.
Uvijek sam se osjećala psihički slabijom od drugih. To mi je bila najveća prednost.
Bila sam puno predanija.
Bila sam puno silovitija.
Nitko mi nije rekao da to radim niti me za to odgajao.
To sam bila ja. Ja želim biti bolja od ostalih.
Ja želim trenirati više od svih.
Jer to mi je trebalo u životu.
Godinu prije Olimpijade ljudi su ga počeli prepoznavati.
Bruce Jenner iz San Josea, Kalifornija,
želi popraviti rekord s ljetne Olimpijade u Montrealu.
Znali su da je favorit protiv Avilova.
Pritisak je tada bio zaista jak.
Sljedeća je godina važna, ha?
-Itekako. -Hoćemo li ga dobiti?
Vjerujem da ćemo Freddy i ja biti ondje.
Već vidim prvu trojicu: Freda, sebe i Avilova.
-A sljedeće godine za Olimpijadu? -To je za 11 mjeseci.
Imam šansu kao i svi drugi, vjerojatno veću od većine, da pobijedim.
Nadam se postolju. Bit ćemo konkurentni.
Jedini način na koji se ja mogu natjecati i pobijediti je da dam sve od sebe.
Olimpijada je trenutno moj stav. Žrtvovat ću što god treba.
JENNER ŽELI SAMO JEDNU MEDALJU - ZLATNU
Na 1500 metara Jenner trči za naslov.
PAN AM IGRE MEKSIKO
Jenner.
Jenner iznenada dobiva izazov.
Ovo će mu pomoći
jer će mu osigurati onih sedam sekundi.
Jenner se sada očajnički bori jer ne voli gubiti ni od koga,
a osobito Tita iz Argentine.
Evo ga…
Meni je to nestvarno iskustvo,
pa nisam mogao biti sretniji i uzbuđeniji.
Koliko ti znači da tvoja djeca vide da tata pobijedi na velikom prvenstvu?
Posebno je i što su ovdje. Srećom, uspio sam pobijediti.
Puno vam hvala na tome, sjajan prvak.
Ovdje to nikad neće biti…
Svaka čast.
Kad gledam kako Tiger pobjeđuje, cijenim uloženi trud.
Svi moraju savladati prepreke u životu.
Svatko u životu ima stvari s kojima se mora nositi.
Tijekom posljednjih 11 godina on je svašta proživio.
Fizički, emotivno,
skandali, svašta.
Sramota.
No on je to prevladao. Ja samo žalim što moja djeca,
koja su mi sada najbliža, nisu bila tu kad sam se natjecala.
Dame i gospodo na području Plattsburgha,
moram reći da je velika privilegija…
PREDSJEDNIK GERALD FORD
…i velika čast biti ovdje u Plattsburghu.
Dopustite da vam svima čestitam
na uspjehu što ste ušli u američki olimpijski tim 1976.
U ime svih Amerikanaca,
Sretno i Bog vas blagoslovio.
PLATTSBURGH POZDRAVLJA OLIMPIJSKI TIM 1976.
DOBRO DOŠLA OLIMPIJSKA DELEGACIJA SJEDINJENIH DRŽAVA
-Bruce, može potpis na sliku? -Naravno.
Bit ću ovdje sljedećih nekoliko dana pa ih možete dobiti koliko želite.
-Ona je ondje. Dobro. -Hvala!
Baš si drag!
Može? Izvoli. Dobro? Može proći.
-Još jedan! -Hvala!
-Ovdje si, kompa. -Tu sam?
Sve su nas ukrcali u kombije i odvezli u Montreal.
Jedan od motivacijskih faktora
bio mi je taj da ovo neću raditi nakon Olimpijade.
Previše sam se toga odrekla da bih bila tu.
Pobjeda, poraz, neriješeno.
Što god bilo, ja sam završila.
Kad sam došla u Montreal, bila sam nervozna.
Bila sam napeta.
Bilo nas je sedamdesetak.
Moja je obitelj bila ondje.
Njegovi roditelji, naravno.
Rođaci, prijatelji.
Sportaši dobivaju ulaznice,
pa su me Bruce i Chrystie pitali: „Želiš li kartu?“
Nego što! Idem u Montreal.
Slike Brucea Jennera s autogramom!
Chrystie i ja smo razgovarali i zaključili:
„I Bertha treba ići.“ Odradila je sve treninge.
Može bar ići na Olimpijadu.
Olimpijada je najveći događaj na svijetu.
Više od 200 zemalja okupi se s dobrim ciljem,
ističući ono najbolje od čovječanstva.
Vidjela sam koliko su velike, tu raskoš,
povijest u pozadini Olimpijskih igara,
te boje, tu zemlju.
Ovo je veće od svega što si učinila u životu.
Iz Montreala, igre 21. Olimpijade,
ekskluzivno predstavljanje ABC Sportsa.
Danas sve počinje od novog Olimpijskog stadiona.
Sljedeći tjedan pratimo desetoboj.
Najzahtjevnije olimpijsko natjecanje, desetoboj…
Deset disciplina u samo dva dana završava s teškom utrkom na 1500 m.
Pobjednik se općenito smatra najvećim sportašem svijeta.
Na kraju će se, kažu, natjecanje svesti na Brucea Jennera iz SAD-a
i Nikolaja Avilova iz SSSR-a.
Najteže je što je desetoboj uvijek pri kraju Olimpijade.
Svi su nabrijani, dođeš onamo,
i onda gotovo dva tjedna nakon otvorenja
napokon se natječeš u desetoboju.
Nisam htjela ni s kim razgovarati.
Samo me pustite na miru.
Bruce Jenner, položaj tri.
Dick Schaap ima po dva sportaša iz svake ekipe
u studijima CFCF-a u Montrealu. Dobro jutro, Dick.
Dobro jutro. Nadam se da ondje nije rano kao ovdje.
Imamo četiri američka olimpijca. Bruce, krećete u četvrtak.
Imam još tri dana do natjecanja.
Sve je gotovo. Jučer sam imao zadnji trening.
Sad slijede tri dana odmora. Štedjet ću noge
i mentalno se pripremiti za natjecanje.
To je to, gospodo. Hvala.
Nisam trenirala da bih bila na televiziji.
Nisam trenirala za plaću.
Trenirala sam kao konj osam sati na dan
Da bih stala na isto postolje kao i momci prije mene.
Htjela sam titulu najboljeg sportaša na svijetu.
DESETOBOJ PRVI DAN
…atletska natjecanja u sklopu Igara 21. Olimpijade.
Čim sam ušla na stadion
pogledala sam
i vidjela Avilova s druge strane staze.
8454 boda, Avilovljev svjetski rekord.
Događaj počinje u deset ujutro i traje cijeli dan,
a prvo je natjecanje sprint na 100 metara.
To je strašno iskustvo.
Kad toliko vremena i energije
i rada uložiš u tako nešto
i imaš jednu šansu.
-Bruce! -Hajde!
Mislim da je srušio 11!
Dok sam usporavala, nekako mi je teško išlo.
Možda sam bila dobra.
Kad su napokon stavili vrijeme na ploču, istrčao sam 10,94.
To mi je bilo najbržih 100 metara u životu.
Pomislio sam: „Opa!“
10,94.
To je 819 bodova za Jennera, što znači…
Druga disciplina u desetoboju, skok u dalj.
Tu možemo očekivati da Avilov briljira, kao i Kratschmer, a poredak…
Avilov je sjajan skakač u dalj,
pa ne smijem previše zaostati za njim.
Sad ćemo vidjeti Brucea Jennera u skoku u dalj.
Bruceu Jenneru ovo nije jedna od jačih disciplina,
njegov je osobni rekord 7,21 m,
ali dobar skok za Brucea Jennera!
Vrlo dobar skok za Jennera!
Čini se da je to dobar skok.
Dobro izgleda.
-7,05! -7,05! Koliko si rekla da je htio?
-7,21… -Ima ga!
WILLIAM I ESTHER JENNER
Ne, i dalje nije ono što je htio.
To me stvarno izbacilo iz takta.
Jer sam znao da je Avilov spreman.
Sad gledamo branitelja naslova, Nikolaja Avilova.
Glatko. Samouvjereno.
Na ploču! Dobar domet.
Vrlo precizan doskok.
Izbacio se naprijed da spasi dragocjene centimetre.
Trebao bi… Da, dobar je. 7,55 m za 925 bodova.
Avilov bi se trebao pomaknuti prema gore zbog tog skoka.
Naprijed, Jenner!
Odlično bacanje Brucea Jennera!
Bacila sam malo dalje od 15,35 m.
i dospjela na drugo mjesto.
Sada dolazimo do omiljene discipline Nikolaja Avilova.
Izvanredan je u skoku u vis.
Avilov gleda Brucea Jennera iz SAD-a, koji ide na 203 cm,
što će mu biti novi osobni rekord.
Imala sam prva dva pokušaja.
Nisam uspjela.
Ostao mi je treći, zadnji.
Sjećam se kako sam stajala i pripremala se.
Gledala sam u tu prečku i razmišljala:
„Ako ovo ne učinim,
gotovo je.“
To!
Bruce Jenner! Još jednom i više nego dovoljno!
882 boda za Jennera.
Bruce je oduševljen. Zašto ne bi bio?
Vratimo se čovjeku koji ovo smatra svojom disciplinom.
Prečka je na 214 cm.
Ima je!
Mislim da je nije ni taknuo!
Nikolaj Avilov prolazi na 214 cm!
Na ljestvici desetoboja to je 975 bodova
i to je novi osobni rekord za Avilova.
Avilov je sada drugi.
S petog mjesta skače na drugo, slijede Jenner i Zeilbauer.
Peta je disciplina u desetoboju za muškarce utrka na 400 m,
no nečiji iznimni trud
mogao bi promijeniti poredak.
No čini se da će biti potreban izvanredan rezultat
kako bi se nešto promijenilo u prva tri.
Četiri sam godine razmišljala o toj utrci na 400 metara.
Kako sam je točno željela istrčati.
Pištolj opali.
Imamo dobar početak. Sad izlaze iz krivine.
Vidjet ćemo…
Pomislila sam: „Istrčat ću najbolji drugi zavoj u životu.“
Gledam tu crtu koja se pojavljuje u zavoju
I mislim:
„Nemoj posustati.“
Kako se približavamo cilju, Bruce Jenner uvjerljivo vodi.
Provjera vremena za Brucea Jennera.
Tih 47,51 vrijedi 923 boda.
Kad gledamo poredak nakon pet disciplina,
vidimo da samo 35 bodova dijeli prvu trojicu,
a sutra idemo na zadnjih pet disciplina.
Želiš li što reći Avilovu?
Ne baš. Bili smo…
Dobro se slažemo.
Uvijek se zafrkavamo.
Skočio sam 203 i nasmiješio mu se, a on je rekao: „Vrlo dobro.“
Kad je on skočio 213, rekao sam mu isto.
Dobro se slažemo, nema suparništva.
Samo… Ima jedan citat: „Volim konkurenciju jer izvlači najviše iz mene.“
Tako je sa mnom i Avilovom.
Ovo je vjerojatno obojici najbolji miting.
Zaostajem 35 bodova, a moje najjače discipline tek slijede.
Sad počinju problemi.
Riječ je o olimpijskom zlatu,
a ti trebaš ležati i spavati.
Kiša je lijevala cijelu noć.
Razmišljaš o svim varijablama koje postoje.
Što ako izgubim?
I, iskreno,
to me nasmrt prestrašilo.
Srce mi je tako jako lupalo.
Čuo se tik-tik-tik.
Sat otkucava.
Sa svakim otkucajem sata,
kraj se sporta približava.
Probudila sam se iduće jutro. Zemlja je bila potpuno mokra.
DESETOBOJ DRUGI DAN
6. DISCIPLINA 100 M S PREPONAMA
Plamen treperi na stadionu
na hladan, mračan i poprilično mokar dan u Montrealu.
Naše desetobojce čeka šesta disciplina
s ovim poretkom, ali samo 35 bodova dijeli najbolju trojicu.
Prepone su baš strašna disciplina.
Puno je šansi za neuspjeh.
Propustiš li preponu ili padneš, gotov si.
…bez blokova i zvuči kao…
Dixon je stao! Naprosto je…
Nekoliko skupina prije mene, Fred Dixon, jedan od Amerikanaca,
pokliznuo se na stazi i uništio si vrijeme.
Fred Dixon stiže s 18 sekundi zaostatka.
Za njega je bilo gotovo.
Izgubio je toliko bodova da ih nije mogao nadoknaditi.
Bruce je bio poprilično izvan sebe.
Prelazimo na drugu skupinu.
U ovoj se natječe Nikolaj Avilov. Ovo mu je jedna od jačih disciplina.
Avilov drži drugo mjesto iza Kratschmera nakon pet disciplina.
Pogledajmo Avilova u traci broj četiri. Izgleda dobro.
Ima vodstvo.
Evo Samare. Fred trči jaku utrku.
Zeilbauer iz Austrije na drugom mjestu,
a Samara zauzima treće.
Avilov ima sjajno vrijeme na preponama.
14,20 sekundi.
14,20. To će mu biti novi osobni rekord.
939 bodova za to vrijeme.
Dodajmo to na njegovih 4315 bodova i on ostaje u igri.
Sada idemo na zadnjih 110 metara s preponama.
Nastupa Bruce Jenner iz Sjedinjenih Država.
Pritisak je bio ogroman. Palcem udariš u preponu, padneš i gotovo je.
Nije me briga za vrijeme, samo želim preživjeti utrku.
Jenner je dobro krenuo, Bruce prelazi prepone.
Ne udara nogama o prepone. Još nijednu nije srušio.
Pobjeđuje Poljak Skowronek.
Gémise iz Francuske je treći, a Jenner ima solidno drugo mjesto.
Tražimo Jennerovo vrijeme, 14,84.
To je 866 bodova.
Odmahuje glavom na vrijeme, ali sigurno mu je drago što je gotovo.
U ukupnom poretku nakon šest disciplina
vidimo Avilova, Kratschmera i Jennera u solidnom vodstvu.
Dixona više nema. Sad se koncentriramo na Nikolaja Avilova i Brucea Jennera
jer tu će se donijeti odluka.
Sve discipline koje slijede su mi najjače.
Iskreno, za sve sam ostale mislila:
„Gotovo je. Svi možete kući. Ova je moja.“
Dovoljno je glasno povikao, zar ne?
Skoro je… Je li ostala unutra?
Čini se da jest.
8454 boda, Avilov ima svjetski rekord.
Jenner je s 26 godina prozvan savršenim desetobojcem.
On mu je glavni konkurent.
Idemo, Jenner!
Evo Jennera, vrlo je…
Vrlo je visoko iznad prečke.
Jenner je nadmašio raspored koji je odredio.
Naprijed, Jenner!
Kad dođete do koplja, devete discipline u desetoboju,
tijelo očajnički traži milost.
Bruce Jenner, životni mu je rekord u bacanju koplja 69,47 m.
Ako baci bar blizu toga,
zalupit će vrata za sobom.
Samo ga pusti. Dobro je.
Više od 67 metara za Brucea Jennera.
Time ima ukupno 7904 boda.
Avilov ostaje treći.
DESETOBOJ POREDAK NAKON DEVET DISCIPLINA
Discipline su padale jedna po jedna, i sada je ostala samo jedna.
Najteža od svih.
Posljednja utrka, na 1500 metara, to je bit desetoboja.
Tu si već dva dana, deset sati na dan.
Misliš da si poprilična faca.
1500 metara je za žilave momke,
a meni je to bila najjača disciplina.
Jer se nisam bojala boli.
Ovo je jedan od onih trenutaka
koji je dupkom napunio ovu ogromnu građevinu.
Svi treninzi, razgovori, nabrijavanje,
sve je gotovo.
Sada je u pitanju zlatna medalja i svi ćemo pratiti start.
Za mene nije bila riječ samo o zlatnoj medalji,
nego rušenju svjetskog rekorda
Htjela sam skupiti više od 8600 bodova jer to još nitko nije učinio.
I htjela sam to učiniti pred Avilovom.
Ako to učinim, ostvarit ću sve što sam ikada željela.
Ovu utrku neću trčati polako.
Bruce Jenner djeluje dosta opušteno i ugodno.
Istrči li 4,35,8 ili bolje,
postavit će novi svjetski rekord.
Avilov bi ga trebao pobijediti za 22 sekunde.
Tijekom utrke uglavnom sam razmišljala o tempu,
što radim, gdje sam u utrci.
A onda sam prestigla Avilova u prvom krugu.
Tada sam zapravo shvatila da ja to mogu.
Mogu srušiti svjetski rekord. Na dohvat ruke mi je.
Samo moram posegnuti i uhvatiti ga.
Mora proći kroz liniju starta
na otprilike 2,16 ili 2,17.
Ako to ne učini… Koji vrag izvodi?
Trči, Bruce! Hajde!
-Hajde, Bruce! -Nemoj stati, Jenner!
Brže, Bruce! Presporo je!
Znala sam da ću na zadnjoj utrci istrčati koliko god treba.
Na zadnjih 300 metara pomislila sam:
„Koliko god da je ostalo, samo naprijed.“
Ubrzava za završnicu.
Bruce Jenner ide ravno u glavu.
Juri prema Lytvynenku!
Želi svjetski rekord.
Osobni rekord mu je 4,13,6.
Lytvynenko pokušava zadržati prednost. Bruce Jenner se trudi.
Jenner trči punom snagom.
No kakvo je vrijeme?
4,11,41!
Bruce Jenner je oborio svjetski rekord…
NOVI SVJETSKI REKORD 8618 BODOVA
…u desetoboju na mala vrata!
Tribine su na nogama, čuje se urlik…
BRUCE JENNER - SAD ZLATNA MEDALJA
…oduševljenja silnim trudom 26-godišnjeg muškarca iz San Josea, Kalifornija.
Nikolaj Avilov iscrpljeno hoda stazom.
NIKOLAJ AVILOV - SSSR BRONČANA MEDALJA
To je bol desetoboja.
Bruce Jenner još je na nogama i ne dopušta da ga umor slomi.
Moj Bože!
Koliko god teško trčala,
nikada ne bih pala na cilju.
Jer sam u životu svašta prošla
i morala sam se boriti da budem tu
A nitko nije znao
o čemu je zapravo bila riječ.
NOVI OLIMPIJSKI I SVJETSKI REKORD DESETOBOJ
BRUCE JENNER SAD
Kad je pobijedio,
to je bilo poprilično nevjerojatno.
Došao me zagrliti.
Prekoračila sam ogradu i on me zagrlio
i rekao da smo uspjeli.
Bio je to prekrasan trenutak koji mi je darovao.
Rekao je: „Uspjeli smo.“
DODJELA MEDALJA DESETOBOJ
BRUCE JENNER 8618 NOVI OLIMPIJSKI I SVJETSKI REKORD
Kad je bio na postolju,
vidjela sam mu lice
i poznavala sam ga, znala sam da se bori da ne zaplače.
Pogledao me, vidio da plačem i onda se nasmijao.
Stojim na istom postolju kao svi ti momci prije mene.
Ali nasmrt se bojim.
Kakav će mi život biti sada?
Ne grizem!
Dok si trčao tih 1500 metara, mislio sam: „Ako ti tako trčiš, ja prestajem pušiti.“
-Ozbiljan sam. -Dogovoreno! Ostani još malo.
Sve sam probala.
Postigla sve što sam mogla postići.
Bruce Jenner, olimpijski prvak.
Najbolji sportaš na svijetu.
Ali i dalje sam bila ona stara osoba s onim starim problemima.
Sjećam se da sam se sljedećeg dana probudila, otišla u kupaonicu.
Medalja je stajala na polici.
Ni trunke odjeće na sebi, ali s medaljom oko vrata,
pogledala sam u zrcalo i rekla:
„Koji si vrag učinila?“
Užitak je ugostiti olimpijskog prvaka u desetoboju. Bruce Jenner, večeras s nama.
Bruce.
Poslije je Bruce Jenner.
-Bruce Jenner. -Bruce Jenner.
Vjerojatno ti je dosta čestitki,
ali to je bio zaista veličanstven nastup.
Da. Prošlo je sedam tjedana od završetka Igara i moj se život zaista promijenio.
Nakon Olimpijade doslovno su nastajali zastoji ljudi
i taksija koji su zastajali, a ljudi trčali da mi stisnu ruku.
Rich Harkins nazvao je Jennerov nastup na Olimpijadi u Montrealu
„jednim od izvanrednih nastupa ovog desetljeća.”
U početku je bilo zabavno. Bio je junak.
Bio je najveći junak, najveći sportaš na svijetu.
Odjednom si u središtu pozornosti.
Kamo god krenuo, ljudi znaju tko si. To mora biti drugačije.
Ja sam Bruce Jenner. Znam da se često pobjeđuje na startu.
Jesam li taj lik izgradila tako velikim i javnim…
„Bruce“.
…da sam zaglavila s njim?
Dobar dio života pripremao sam se za taj dan,
uložio puno godina i smazao puno Wheatiesa,
jer je potpun doručak s Wheatiesima ukusan i dobar za tebe.
Vjerujte Bruceu Jenneru. Wheaties je doručak prvaka.
Puno smo se družili, čak i nakon Olimpijade,
no njega je čekalo još puno toga. Pokroviteljstva, gluma
Tip s tvojim sportskim sposobnostima… Ti si prirodni talent.
Samo malo. O čemu je riječ?
Na kraju je morao krenuti dalje, ali takav je život.
Članak u Sports Illustrated kaže da ćeš i u budućnosti biti uspješan. Je li tako?
Recimo da mislim da će mi budućnost biti zanimljivija
zbog onoga što sam učinio u Montrealu, no ne znam za uspjeh.
Bilo je teško doći do daha, bez ikakve privatnosti.
Za Chrystie i mene dinamika odnosa se posve promijenila.
Mlade dame diljem svijeta sigurno misle:
„Opa, ovo je prvak u desetoboju“, i…
Moja žena i ja vrlo smo bliski
i ponekad joj bude teško
zbog te iznenadne promjene u našim životima.
Ta mi je promjena teško pala.
No sada znamo da su tada pod površinom postojali drugi problemi.
Olimpijada mi je odvlačila pažnju od pitanja tko sam.
Uplašila sam se da se sada moram baviti sobom.
Ljudi vole takvu dobru priču.
Sveamerički klinac, žena koja radi.
Nisam mislila da mogu ispuniti očekivanja.
Iako je u našem braku bilo izazova,
htjeli smo zasnovati obitelj
i rodio se Burt.
Evo ga. Burt Jenner.
Dob… Koliko dana?
Pet dana.
Reci im nešto, Burte.
Izvoli. Želiš mikrofon?
Vidi se da je Jenner. Odmah mikrofon.
-Burte, ovamo! -Vidi, mama!
-Burte! Bok! -Eno mamice!
Otkad pamtim znao sam da je tata po nečemu drugačija.
Prije Olimpijade tata je bila nitko.
Nitko nije čuo za nju.
No nakon Olimpijade, bila je najveći sportaš svijeta,
što je i blagoslov i prokletstvo.
Obožavam biti tata.
Moja su djeca bila divna,
ali i to mi je odvratilo pozornost od toga tko sam ja.
Jednom mi je rekao da je zapravo nesretan.
A ja sam čula samo da je nesretan sa mnom.
U mom je životu postojala golema tajna o kojoj nisam mogla govoriti.
Nije znala da se mučim sa svime time u mojoj glavi.
Nisam htjela da me ljudi poznaju i znaju tko sam.
Vidjela sam da mu treba nešto za što će se uhvatiti.
i rekla sam mu:
„Kad odlučiš krenuti na terapiju, vratit ću se kući.“
Ali nije.
Tako je kako je.
Mislila sam da ću, kad se Chrystie i ja rastanemo, otkriti tko sam.
Izolirala sam se od svijeta.
Završila sam sama u kućici u Malibuu.
Teško sam patila od rodne disforije.
To je bio početak najgorih šest godina mog života.
Sjećam se da sam bio kod bake.
Tata je doletio po mene.
A to je bilo…
bar deset godina nakon razvoda.
Nikad se nisu družili.
Tada je moj tata rekao mami
da je on… ona započela tranziciju.
Sjećam se da sam gledala TV
i na vijestima
bila je reportaža iz Udruge transrodnih osoba Orange Countyja.
U prosjeku jednom tjedno, negdje u Sjedinjenim Državama,
neka osoba prolazi kroz operaciju promjene spola.
Ta je operacija postala mnogo češća nego što je javnost svjesna.
Nazvala sam ih i rekla da tražim psihologa.
Nisam im mogla reći ime ni tko sam,
ali sam prvi put stvarno mogla sjesti
i, uz profesionalnu osobu, pokušati otkriti tko sam.
Isprva mi je bilo teško shvatiti.
Počela je uzimati hormone
i ići na elektrolizu da se riješi brade…
Nikad neću zaboraviti kako sam morao izaći usred sata u šestom razredu
jer sam bio na rubu suza,
a nitko nije znao zašto.
Ustao sam i izjurio iz prostorije.
Plakao sam u hodniku.
Ali ne zato što se tata spremao za tranziciju, nego…
Bojao sam se da će se tata pretvoriti u nekoga,
nekamo otići i da ga više neću vidjeti.
Da, bilo je to teško vrijeme.
Pokušala sam tranziciju, ali previše sam se bojala.
Previše.
Pet-šest mjeseci poslije upoznala sam Kris i bila je sjajna za mene.
Izvukla me iz bezdana
i vratila me u život kao Brucea.
Ne mogu ništa drugo, pa neka bar budem dobar Bruce.
Kris, uzimaš li Brucea za muža?
Hoćeš li mu se zavjetovati u ljubavi i časti?
Hoću.
Evo ga. Jedan, dva, tri, smiješak!
Bruce, smiješak!
Evo ga.
Romantični poljubac za moju lijepu, trudnu ženu na našem imanju.
Spremni? To je to. OK.
Evo naše djece. Silno su uzbuđeni zbog prvog dana škole. Evo ih.
Prvo Khloe.
Khloe, znam da si uzbuđena zbog prvog dana škole.
Cura u uniformi. Evo Kimberly…
Obožavala sam biti tata, razvažati djecu.
Voljela sam im davati savjete i odgajati ih.
Prva je na rasporedu lutkarska predstava.
Hajde!
Bok, Kylie!
No problem nije nestajao.
Što god bilo, želim da znaš da te tata voli
i da mislim da si divna djevojčica.
Mogu li dobiti pusu?
Još snimamo. OK.
Što želimo reći?
Želimo reći: „Bok svima, Božić je 1997.!“
Bože, tako je brza!
Tako je brza!
-Da! -Da!
Često sam eksperimentirala.
Mislila sam: „Možda mogu preživjeti noseći žensku odjeću iza zatvorenih vrata
i ipak zadržati starog Brucea.“
Na startu utrke naletio sam na male Jennere.
Brody je tu?
Sjećam se kad sam bila u Marriotu u Orlandu, Florida.
Morala sam održati samo jednu prezentaciju.
Ostatak sam vremena imala za sebe.
Pomislila sam: „Mogu se iskrasti, sjesti u auto i vozikati se.“ Tračak slobode.
Vozikala sam se sat vremena i vratila se.
Dok sam kroz predvorje hodala prema dizalu
i prolazila pored šanka,
neki je tip dotrčao do mene
i rekao: „Obožavam trans žene.“
Odjurila sam i zalupila vrata.
Srce mi je lupalo i nasmrt sam se bojala.
Mislila sam: Tako je malo falilo da me ulove.“
No naučila sam da mi je tako vrlo ugodno.
Hvala vam!
Ali onda emisija…
To je bila trenutna promjena.
Svijet je sada bio drugačiji.
Bilo je teško jer sam imala toliko tajni
i skrivala sam se kako bih živjela djelić svog života.
Službeno je, Bruce i Kris rastali su se nakon 22 godine braka.
Ne! Mislite: „Dobro za Brucea.“
Bruce, jesi li sretan što si opet slobodan?
Kad smo se Kris i ja razišli,
odlučila sam: „Ne mogu više. Učinit ću to.“
Hej, Bruce, hodaš s Rondom?
Počela sam ići na operacije,
ali nisam htjela da se sazna
jer nikada nisam s djecom razgovarala o tome.
A onda sam izašla od liječnika na stražnji izlaz,
gdje sam bila na traheotomiji, da mi srede stvarčicu,
i pojavila se slika
koju je TMZ htio tiskati.
Objavili smo veliku priču,
da je Bruce Jenner bio kod estetskog kirurga s Beverly Hillsa
da ukloni Adamovu jabučicu.
Bruce, jesi li se operirao? Imaš li kakav komentar?
Ne želiš da ljudi govore o tvojoj promjeni spola i rekao si kćerima da šute?
Kendall, jesi li uzrujana zbog tate?
Moja su djeca sve to gledala,
a ja im još nisam rekla što se događa.
Meni je to najgori dio tog perioda u mom životu,
Znate? Jer jesam bolji roditelj od toga.
No tada nisam bila.
Dođi.
Dolaze koze.
Nikad neću zaboraviti kad mi je tata rekla za tranziciju.
Krenuli smo u šetnju s kozama
i ja sam rekao: „Tata, ja to znam već desetljećima.“
No bilo je nešto u toj iskrenosti i…
bliskosti i…
Tata se opustio,
a to ne viđam često.
To je bio razgovor koji ću uvijek rado pamtiti,
više nego bilo koji drugi razgovor s ocem.
To je bio stvarno kul trenutak u mom životu.
Posljednja prepreka koju sam morala prebroditi
bila je moja vjera u Boga.
Pozvala sam svog pastora ovamo i ispričala mu svoju priču.
Zapravo sam ga pitala:
„Kako me Bog vidi? Činim li ispravnu stvar?“
Nikada nisam uspjela dobiti odgovor.
No dotad sam se cijeli život skrivala.
Nisam mogla biti svoja.
Htjela sam sve opaliti po licu
i reći: „Svi se jebite. Ovo sam ja.
Pomirite se s tim.“
ZOVITE ME CAITLYN
Dame i gospodo, hrabra i prekrasna
Caitlyn Jenner.
Sjećam se kad sam dobila vozačku.
Caitlyn Marie Jenner, oznaka spola F.
I dobre vijesti.
Ravno po sredini.
Pomislila sam: „Čekaj malo, mogu li raditi sve što i prije?“
Znate? Utrkivala sam se autima, pilotirala…
igrala golf i sve to. Trebam li prestati?
Nakon nekog vremena pomislila sam: „To je ludost.“
Da. Zato igram golf. I bolje nego ikada.
Okreni se!
Nije.
To je bio gorko-slatki trenutak. Uzbuđenje.
No s druge strane, to je bilo brisanje Brucea s lica zemlje.
Ponekad kažu: „Caitlyn je pobijedila na Olimpijadi.
Stvarno jest.“ A ja kažem: „Ne, Bruce je pobijedio na Olimpijadi.“
Nije mi problem to reći, OK?
Priznajem mu zasluge, on je to učinio.
Jesam li to bila cijela ja i moja priča?
Ni približno. Ja sam još puno više.
Ali cijenim to što je postigao
i uvijek ga nazivam Bruce, jer je on to učinio.
Gledajući unatrag, pitam se…
bi li tata pobijedio da nije bio trans?
Pitam se koliki je dio tog poriva proizašao
iz želje da ga prihvati skupina muškaraca
u kojoj se on… ona… nije osjećala
potpuno prihvaćenom ili nije osjećala pravu pripadnost.
Upravo sam napunila 70.
Nije mi ostalo tako puno godina.
Uvijek sam se pitala,
onaj dan kad odeš Bogu na račun
i stojiš ondje
i pitaš ga: „Zašto si to učinio?
Zašto imam takav problem u glavi?“
Pitaš se: „Postoji li razlog za ovo?“
Pitaš ga: „Jesam li sve napravio dobro?“
Nadam se jednom: „Da.
Podigla si divnu obitelj,
napokon živiš autentično.“
Mogu samo to i ići dalje.
No ovo je sada novo poglavlje, da vidimo što Caitlyn može.
Kraj priče.
Prijevod titlova: Jana Bušić